Vitória, Espírito Santo

Vitória je grad od 369,530 i općina od 369,534 stanovnika. na istoku Brazila u Saveznoj državi Espírito Santo u kojoj je administrativni centar. Metropolitanska Vitoria u kojoj su još i gradovi; Cariacica, Fundão, Guarapari, Serra, Vila Velha i Viana ima 2,033,067 stan. Geografija Vitória se nalazi na zapadu istoimenog otoka u zaljevu Atlanskog oceana Vitória, koji je i estuarij rijeke Santa Maria da Vitória. Historija Historija tog grada usko je povezana sa procesom kolonizacije Brazila. Tadašnji kralj Portugala João III, podijelio je koloniju Brazil na nasljedne kapetanije, pa je Kapetaniju Espírito Santo dao je plemiću Vascu Fernandesu Coutinhu, koji se 1535., nastanio u podnožju brda Penha u Vila Velhi. Uskoro je pronašao sigurnije mjesto na otoku kog su on i njegovi vojnici nazvali Vittoria (Pobjeda) nakon pobjede nad Indijancima Goyataca 1551. Vittoria je status grada dobila carskim dekretom 1823. kad je postala administrativni centar Provincije Espírito Santo. Nagli demografski rast imala je nakon Drugog svjetskog rata kad je postala vodeća brazilska luka za izvoz željezne rude. Od 1961. je dom Federalnog univerziteta Espírito Santo.. Privreda i transport Vitória je danas snažni industrijski centar, u gradu i okolici nižu se tvornice tekstila i celuloze, šećerane, čeličane i mali proizvodni pogoni. Kad je 1962. ustanovljeno da je luka premala podignuta je nešto sjevernije nova Tubarãou, iz koje se izvozi željezna ruda, čelik, papir, celuloza i kava. Vitória je željezničkom prugom i autoputom povezana sa 418 km udaljenim Rio de Janeirom, i još daljim Belo Horizonteom. A ima i Internacionalni aerodrom Eurico de Aguiar Salles (IATA: VIX, ICAO: SBVT). Izvori Vanjske veze Prefeitura Municipal de Vitória (službene stranice) (pt)